Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Kamaráról szóló 1994. évi XXVIII. törvény több rendelkezését alkotmányellenessé nyilvánította, és azokat 1997. december 31-ével megsemmisítette. Ez az alkotmánybírósági határozat lényegében orvosolta az országgyűlési biztos általános
Paragraph Index: 128

8. fejezetében az Országgyűléshez külön ajánlással is fordult. Időközben az igazságügy-miniszter az ajánlással egyetértett és ígéretet tett a törvénymódosítás 1998. I. félévi előterjesztésére. A kormány 1998. I. félévi törvényalkotási programjában azonban ez a törvénymódosítás nem szerepel (OBH 700- 83/1996). Ugyancsak még az előző beszámolási időszakban fordult az Országgyűlés Alkotmány- és Igazságügyi Bizottságához az országgyűlési biztos általános helyettese a nem közvetlenül harcoló alakulat kötelékében teljesített munkaszolgálatban lévők kárpótlása ügyében. A bizottság az ajánlást elfogadta és az Országgyűlés az életüktől és szabadságuktól politikai okokból jogtalanul megfosztottak kárpótlásáról szóló 1992. évi XXXII. törvényt — az ajánlást is figyelembe véve — az 1997. évi XXIX. törvénnyel módosította (OBH 1914/1996). Az előző beszámolási időszakban az országgyűlési biztos több olyan ajánlása is érintette a Népjóléti és Pénzügyminisztériumot, amelyek a pszichiátriai otthonokban folytatott átfogó vizsgálat eredményeként születtek. Az előző beszámoló idején például még nem volt konszenzus az említett két miniszter között a differenciált intézményi normatíva tekintetében. Azóta megalkották a Magyar Köztársaság 1998. évi

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes